येदियुरप्पा पर बीजेपी में घमासान,   शांता ने लगाए इल्जाम  
पार्टी उपाध्यक्ष शांता कुमार ने कहा है कि उन्होंने कर्नाटक सरकार में जारी भ्रष्टाचार के बारे में पार्टी हाईकमान को काफी पहले बता दिया था।
कर्नाटक के मुख्यमत्री येदियुरप्पा को लेकर बीजेपी के भीतर ही घमासान शुरू हो गया है। पार्टी उपाध्यक्ष शांता कुमार ने कहा है कि उन्होंने कर्नाटक सरकार में जारी भ्रष्टाचार के बारे में पार्टी हाईकमान को काफी पहले बता दिया था लेकिन उनकी शिकायत को गंभीरता से नहीं लिया गया। समाचार एजेंसी पीटीआई से बातचीत में शांता कुमार ने कहा है कि उन्होंने बीजेपी हाईकमान से ये भी कहा था कि अगर येदियुरप्पा पर कार्रवाई नहीं होती है तो उन्हें कर्नाटक की जिम्मेदारी से मुक्त कर दिया जाए।   उन्होंने लोकायुक्त की रिपोर्ट की गंभीरता को समझते हुए पार्टी को मुख्यमंत्री के खिलाफ कार्रवाई करनी चाहिए। कुछ दिन पहले शांता कुमार ने बीजेपी अध्यक्ष नितिन गडकरी और वरिष्ठ नेता लाल कृष्ण आडवाणी को चिट्ठी लिखकर येदियुरप्पा को हटाने की मांग की थी।